title: Komisijas Īstenošanas regula (ES) Nr. 1078/2011 ( 2011. gada 25. oktobris ) par darbīgās vielas propanila neapstiprināšanu, ievērojot Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū Dokuments attiecas uz EEZ

text:
               26.10.2011

               LV

               Eiropas Savienības Oficiālais Vēstnesis

               L 279/1

         KOMISIJAS ĪSTENOŠANAS REGULA (ES) Nr. 1078/2011
   (2011. gada 25. oktobris)
   par darbīgās vielas propanila neapstiprināšanu, ievērojot Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta c) apakšpunktu attiecībā uz apstiprinājuma procedūru un nosacījumiem darbīgajām vielām, par kurām iesniegtie pieteikumi atzīti par pilnīgiem atbilstoši 16. pantam Komisijas 2008. gada 17. janvāra Regulā (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta šīs direktīvas 8. panta 2. punktā, bet nav iekļautas I pielikumā (2), piemēro Padomes Direktīvu 91/414/EEK (3). Propanils ir darbīgā viela, par kuru iesniegtais pieteikums saskaņā ar minēto regulu atzīts par pilnīgu.

               (2)

               Komisijas Regulās (EK) Nr. 451/2000 (4) un (EK) Nr. 1490/2002 (5) paredzēti sīki izstrādāti noteikumi par Direktīvas 91/414/EEK 8. panta 2. punktā minētās darba programmas otrā un trešā posma īstenošanu un izveidoti to darbīgo vielu saraksti, kuras jānovērtē attiecībā uz to iespējamo iekļaušanu Direktīvas 91/414/EEK I pielikumā. Minētajos sarakstos ir propanils.

               (3)

               Saskaņā ar Regulas (EK) Nr. 1490/2002 11.f pantu un 12. panta 1. punkta a) apakšpunktu un 2. punkta b) apakšpunktu tika pieņemts Komisijas 2008. gada 30. septembra Lēmums 2008/769/EK par propanila neiekļaušanu Padomes Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kuros ir minētā viela (6).

               (4)

               Saskaņā ar Direktīvas 91/414/EEK 6. panta 2. punktu sākotnējais ziņotājs (turpmāk “pieteikuma iesniedzējs”) iesniedza jaunu pieteikumu, kurā lūdza piemērot paātrināto procedūru, kā paredzēts Regulas (EK) Nr. 33/2008 14.–19. pantā.

               (5)

               Pieteikumu iesniedza Itālijai, kura ar Regulu (EK) Nr. 1490/2002 bija izraudzīta par ziņotājdalībvalsti. Tika ievērots paātrinātās procedūras termiņš. Darbīgās vielas specifikācija un atļautie lietošanas veidi ir tādi paši, kā izklāstīts Lēmumā 2008/769/EK. Minētais pieteikums atbilst arī visām pārējām Regulas (EK) Nr. 33/2008 15. pantā noteiktajām pamatprasībām un procedūras prasībām.

               (6)

               Itālija izvērtēja pieteikuma iesniedzēja iesniegtos papildu datus un sagatavoja papildu ziņojumu. Tā 2010. gada 26. februārī minēto ziņojumu nosūtīja Eiropas Pārtikas nekaitīguma iestādei (turpmāk “Iestāde”) un Komisijai. Iestāde papildu ziņojumu nosūtīja pārējām dalībvalstīm un pieteikuma iesniedzējam, lai tie varētu izteikt viedokli, un saņemtos viedokļus nosūtīja Komisijai. Saskaņā ar Regulas (EK) Nr. 33/2008 20. panta 1. punktu un pēc Komisijas pieprasījuma Iestāde 2011. gada 23. februārī iesniedza Komisijai secinājumu par propanila riska novērtējumu (7). Novērtējuma ziņojuma projektu, papildu ziņojumu un Iestādes secinājumu dalībvalstis un Komisija izskatīja Pārtikas aprites un dzīvnieku veselības pastāvīgajā komitejā, un 2011. gada 27. septembrī šie dokumenti tika pabeigti kā Komisijas pārskata ziņojums par propanilu.

               (7)

               Balstoties uz jaunajiem datiem, ko iesniedza pieteikuma iesniedzējs un kas iekļauti papildu ziņojumā, varēja noteikt pieņemamo lietotāja saskarsmes līmeni. Tomēr šīs darbīgās vielas novērtēšanas gaitā konstatēja vēl vairākas problēmas. Proti, nebija iespējama lietotāja saskarsmes ticama novērtēšana, jo trūka datu par metabolīta 3,4-DCA toksicitāti, kas varētu būt augstāka par pamatsavienojuma toksicitāti. Turklāt ar pētījumiem pamatotajam lietojumam uz rīsiem nevarēja ierosināt maksimālos atlieku līmeņus, jo iesniegtie izmēģinājumi netika veikti saderībā ar attiecīgu labu lauksaimniecības praksi. Tika konstatēts, ka liels risks rodas putniem un zīdītājiem, bet, balstoties uz pieteikuma iesniedzēja sniegtajiem datiem, no augsta riska nevar izslēgt ūdens organismus un blakussugu posmkājus. Bez tam ir iespējama pārnese atmosfērā lielā attālumā.

               (8)

               Komisija aicināja pieteikuma iesniedzēju izteikt viedokli par iestādes secinājumu. Turklāt saskaņā ar Regulas (EK) Nr. 33/2008 21. panta 1. punktu Komisija aicināja pieteikuma iesniedzēju iesniegt apsvērumus par pārskata ziņojuma projektu. Pieteikuma iesniedzējs pauda viedokli, un tas tika rūpīgi izskatīts.

               (9)

               Tomēr, neraugoties uz pieteikuma iesniedzēja izvirzītajiem argumentiem, 7. apsvērumā minētās bažas novērst nevarēja. Līdz ar to nav pierādīts, ka ieteiktajos lietošanas apstākļos augu aizsardzības līdzekļi, kuru sastāvā ir propanils, kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām.

               (10)

               Tāpēc propanilu nevajadzētu apstiprināt saskaņā ar Regulas (EK) Nr. 1107/2009 13. panta 2. punktu.

               (11)

               Skaidrības labad būtu jāatceļ Lēmums 2008/769/EK.

               (12)

               Šī regula neskar iespēju iesniegt citus pieteikumus attiecībā uz propanilu saskaņā ar Regulas (EK) Nr. 1107/2009 7. pantu.

               (13)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas neapstiprināšana
   Darbīgo vielu propanilu neapstiprina.
   2. pants
   Atcelšana
   Lēmumu 2008/769/EK atceļ.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 25. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 15, 18.1.2008., 5. lpp.

      (3)  OV L 230, 19.8.1991., 1. lpp.

      (4)  OV L 55, 29.2.2000., 25. lpp.

      (5)  OV L 224, 21.8.2002., 23. lpp.

      (6)  OV L 263, 2.10.2008., 14. lpp.

      (7)  Eiropas Pārtikas nekaitīguma iestāde; Secinājums par speciālistu veikto pesticīdu riska novērtējumu attiecībā uz darbīgo vielu propanilu. EFSA Journal 2011; 9(3):2085 (63. lpp.). doi:10.2903/j.efsa.2011.2085. Pieejams tiešsaistē: www.efsa.europa.eu/efsajournal.htm


title: Komisijas Īstenošanas regula (ES) Nr. 1195/2012 ( 2012. gada 13. decembris ) par atļauju lietot no Trichoderma koningii (MUCL 39203) iegūtu preparātu endo-1,4-beta-ksilanāze gaļas tītaru un vaislas tītaru barībā (atļaujas turētājs Lyven ) Dokuments attiecas uz EEZ

text:
               14.12.2012

               LV

               Eiropas Savienības Oficiālais Vēstnesis

               L 342/23

         KOMISIJAS ĪSTENOŠANAS REGULA (ES) Nr. 1195/2012
   (2012. gada 13. decembris)
   par atļauju lietot no Trichoderma koningii (MUCL 39203) iegūtu preparātu endo-1,4-beta-ksilanāze gaļas tītaru un vaislas tītaru barībā (atļaujas turētājs Lyven)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 ir noteikts, ka piedevu lietošanai dzīvnieku barībā jāsaņem atļauja, un paredzēts šādas atļaujas piešķiršanas pamatojums un kārtība.

               (2)

               No Trichoderma koningii (MUCL 39203) iegūtu preparātu endo-1,4-beta-ksilanāze (EC 3.2.1.8) atļāva lietot bez termiņa ierobežojuma gaļas cāļiem ar Komisijas Regulu (EK) Nr. 828/2007 (2).

               (3)

               Saskaņā ar Regulas (EK) Nr. 1831/2003 7. pantu tika iesniegts pieteikums no Trichoderma koningii (MUCL 39203) iegūtā preparāta endo-1,4-beta-ksilanāze (EC 3.2.1.8) jaunu lietošanas veidu gaļas tītariem un vaislas tītariem, pieprasot piedevu klasificēt piedevu kategorijā “zootehniskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (4)

               Eiropas Pārtikas nekaitīguma iestāde (“Iestāde”) 2012. gada 4. jūlija atzinumā (3) secināja, ka no Trichoderma koningii (MUCL 39203) iegūtajam preparātam endo-1,4-beta-ksilanāze (EC 3.2.1.8) ieteiktajos lietošanas apstākļos nav nelabvēlīgas ietekmes uz dzīvnieku veselību, cilvēku veselību vai vidi un ka tā lietošana var uzlabot barības patēriņa rādītāju gaļas tītariem. Iestāde arī secināja, ka šo konstatējumu var attiecināt uz vaislas tītariem. Iestāde uzskata, ka nav vajadzīgas īpašas prasības uzraudzības veikšanai pēc preparāta laišanas tirgū. Iestāde arī pārbaudīja ziņojumu par barībā lietotās barības piedevas analīzes metodi, ko iesniegusi ar Regulu (EK) Nr. 1831/2003 izveidotā references laboratorija.

               (5)

               No Trichoderma koningii (MUCL 39203) iegūtā preparāta endo-1,4-beta-ksilanāze (EC 3.2.1.8) novērtējums liecina, ka ir izpildīti Regulas (EK) Nr. 1831/2003 5. pantā paredzētie atļaujas piešķiršanas nosacījumi. Tāpēc šo preparātu būtu jāļauj lietot atbilstīgi šīs regulas pielikumam.

               (6)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 13. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  OV L 184, 14.7.2007., 12. lpp.

      (3)  EFSA Journal 2012, 10(7):2843.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  Aktivitātes vienības/kg kompleksās barības ar mitruma saturu 12 %

                     Zootehnisko piedevu kategorija. Funkcionālā grupa: gremošanas veicinātāji

                  4a1642

                  Lyven

                  Endo-1,4-beta-ksilanāze
                  EC 3.2.1.8

                                 Piedevas sastāvs

                              No Trichoderma koningii (MUCL 39203) iegūts preparāts endo-1,4-beta-ksilanāze ar šādu minimālo aktivitāti:

                                          cietā veidā: 1 500 AXC (1)/g

                                          šķidrā veidā: 200 AXC/ml

                                 Aktīvās vielas raksturojums

                              No Trichoderma koningii (MUCL 39203) iegūta endo-1,4-beta-ksilanāze

                                 Analīzes metode
                                  (2)

                              No Trichoderma koningii (MUCL 39203) iegūtas endo-1,4-beta-ksilanāzes kvantitatīvai noteikšanai barībā:
                              kolorimetriska metode, kuras pamatā ir tādu iekrāsotu oligomēru kvantitatīva noteikšana, kas rodas, endo-1,4-beta-ksilanāzei 30 °C temperatūrā un pie pH 4,7 iedarbojoties uz Remazol-Brilliant-Blue-R ksilānu.

                  Gaļas tītari
                  Vaislas tītari

                  —

                  75 AXC

                  —

                              1.

                              Piedevas un premiksa lietošanas noteikumos norāda glabāšanas temperatūru, glabāšanas laiku un noturību pret granulēšanos.

                              2.

                              Maksimālā ieteicamā deva uz kilogramu barības gaļas tītariem un vaislas tītariem: 100 AXC.

                              3.

                              Lietošanai barībā, kurā ir daudz cieti nesaturošu polisaharīdu (galvenokārt arabinoksilānu).

                              4.

                              Drošības apsvērumi: rīkojoties ar piedevu, jāizmanto elpceļu aizsarglīdzekļi, aizsargbrilles un cimdi.

                  2023. gada 3. janvāris

         (1)  1 AXC ir fermenta daudzums, kas minūtē pie pH 4,7 un 30 °C temperatūrā no auzu ksilāna izdala 17,2 mikromolus reducējošo cukuru (maltozes ekvivalenti).

         (2)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.


title: Komisijas Īstenošanas regula (ES) 2016/1322 (2016. gada 1. augusts) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Κολοκάσι Σωτήρας / Κολοκάσι-Πούλλες Σωτήρας (Kolokasi Sotiras / Kolokasi-Poulles Sotiras) (ACVN))

text:
               3.8.2016

               LV

               Eiropas Savienības Oficiālais Vēstnesis

               L 209/7

         KOMISIJAS ĪSTENOŠANAS REGULA (ES) 2016/1322
   (2016. gada 1. augusts)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Κολοκάσι Σωτήρας / Κολοκάσι-Πούλλες Σωτήρας (Kolokasi Sotiras / Kolokasi-Poulles Sotiras) (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Kipras pieteikums, kurā lūgts reģistrēt nosaukumu Κολοκάσι Σωτήρας / Κολοκάσι-Πούλλες Σωτήρας (Kolokasi Sotiras / Kolokasi-Poulles Sotiras), ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums Κολοκάσι Σωτήρας / Κολοκάσι-Πούλλες Σωτήρας (Kolokasi Sotiras / Kolokasi-Poulles Sotiras) būtu jāreģistrē,

         IR PIEŅĒMUSI ŠO REGULU.
   1. pants
   Nosaukums Κολοκάσι Σωτήρας / Κολοκάσι-Πούλλες Σωτήρας (Kolokasi Sotiras / Kolokasi-Poulles Sotiras) (ACVN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 1.6. grupas “Svaigi vai pārstrādāti augļi, dārzeņi un labība” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 1. augustā

            Komisijas

            un tās priekšsēdētāja vārdā –

            Komisijas locekle

         Věra JOUROVÁ

      (1)  OV L 343, 14.12.2012., 1. lpp.

      (2)  OV C 105, 19.3.2016., 12. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) Nr. 406/2014 ( 2014. gada 23. aprīlis ), ar ko apstiprina etilbutilacetilaminopropionātu kā esošu aktīvo vielu izmantošanai 19. produktu veida biocīdos  Dokuments attiecas uz EEZ

text:
               24.4.2014

               LV

               Eiropas Savienības Oficiālais Vēstnesis

               L 121/11

         KOMISIJAS ĪSTENOŠANAS REGULA (ES) Nr. 406/2014
   (2014. gada 23. aprīlis),
   ar ko apstiprina etilbutilacetilaminopropionātu kā esošu aktīvo vielu izmantošanai 19. produktu veida biocīdos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:

               (1)

               Ar Komisijas Regulu (EK) Nr. 1451/2007 (2) ir izveidots novērtējamo aktīvo vielu saraksts to iespējamai iekļaušanai Eiropas Parlamenta un Padomes Direktīvas 98/8/EK (3) I, I A vai I B pielikumā. Minētajā sarakstā ir iekļauts etilbutilacetilaminopropionāts.

               (2)

               Etilbutilacetilaminopropionāts ir novērtēts saskaņā ar Direktīvas 98/8/EK 11. panta 2. punktu izmantošanai 19. produktu veidā “Repelenti un atraktanti”, kas definēts minētās direktīvas V pielikumā un kas atbilst 19. produktu veidam, kurš definēts Regulas (ES) Nr. 528/2012 V pielikumā.

               (3)

               Par ziņotāju dalībvalsti tika izraudzīta Beļģija, kas saskaņā ar Regulas (EK) Nr. 1451/2007 14. panta 4. un 6. punktu 2009. gada 5. novembrī iesniedza Komisijai kompetentās iestādes sagatavotu ziņojumu un attiecīgu ieteikumu.

               (4)

               Dalībvalstis un Komisija ir izskatījušas kompetentās iestādes ziņojumu. Saskaņā ar Regulas (EK) Nr. 1451/2007 15. panta 4. punktu izskatīšanas gaitā izdarītie secinājumi tika iekļauti novērtējuma ziņojumā, kuru 2014. gada 13. martā izskatīja Biocīdu pastāvīgā komiteja.

               (5)

               Minētais novērtējuma ziņojums liecina, ka biocīdi, kurus izmanto 19. produktu veidā un kuri satur etilbutilacetilaminopropionātu, varētu atbilst Direktīvas 98/8/EK 5. pantā noteiktajām prasībām, ja vien ir ievēroti ar šīs vielas izmantošanu saistītie nosacījumi un specifikācijas.

               (6)

               Tāpēc ir lietderīgi apstiprināt etilbutilacetilaminopropionātu izmantošanai 19. produktu veida biocīdos, ja vien minētās specifikācijas un nosacījumi tiek ievēroti.

               (7)

               Tā kā novērtēšana neskāra nanomateriālus, saskaņā ar Regulas (ES) Nr. 528/2012 4. panta 4. punktu apstiprinājumam nebūtu jāattiecas uz tādiem materiāliem.

               (8)

               Pirms aktīvās vielas apstiprināšanas būtu jāpaiet pietiekami ilgam laikam, lai ieinteresētās personas varētu veikt nepieciešamos pasākumus un sagatavoties jauno prasību izpildei.

               (9)

               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Etilbutilacetilaminopropionātu apstiprina kā aktīvo vielu izmantošanai 19. produktu veida biocīdos, ievērojot specifikācijas un nosacījumus, kas noteikti pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 23. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 167, 27.6.2012., 1. lpp.

      (2)  Komisijas 2007. gada 4. decembra Regula (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (OV L 325, 11.12.2007., 3. lpp.).

      (3)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).

      PIELIKUMS

                  Vispārpieņemtais nosaukums

                     IUPAC nosaukums
                  Identifikācijas numuri

                  Aktīvās vielas minimālā tīrības pakāpe (1)

                  Apstiprināšanas datums

                  Apstiprinājuma beigu datums

                  Produkta veids

                  Īpaši nosacījumi (2)

                  Etilbutilacetilaminopropionāts

                     IUPAC nosaukums:
                  3-(N-acetil-N-butil)aminopropionskābes etilesteris
                  EK Nr.: 257-835-0

                     CAS Nr.: 52304-36-6

                  990 g/kg

                  2015. gada 1. novembris

                  2025. gada 31. oktobris

                  19

                  Produkta novērtēšanā īpaša uzmanība jāpievērš iedarbībai, riskiem un efektivitātei, kas saistīti ar katru lietojuma veidu, uz kuru attiecas atļaujas pieteikums, bet kas nav skatīts aktīvās vielas Savienības līmeņa riska novērtējumā.
                  Atļaujas piešķir ar šādu nosacījumu:

                              produkta primāro iedarbību uz cilvēku samazina līdz minimumam, ņemot vērā un piemērojot attiecīgus riska mazināšanas pasākumus, tostarp vajadzības gadījumā instrukcijās norāda, cik daudz produkta var lietot uz cilvēka ādas un cik bieži to var darīt.

         (1)  Tīrība, kas norādīta šajā slejā, ir tās aktīvās vielas minimālā tīrības pakāpe, kuru izmantoja novērtēšanai, ko veica saskaņā ar Regulas (ES) Nr. 528/2012 8. pantu. Aktīvās vielas tīrības pakāpe tirgū laistajā produktā var būt tāda pati vai citāda, ja ir pierādīts, ka tā ir tehniski līdzvērtīga novērtētajai aktīvajai vielai.

         (2)  Par Regulas (ES) Nr. 528/2012 VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm/.


title: Komisijas Īstenošanas regula (ES) 2015/543 ( 2015. gada 1. aprīlis ), ar ko apstiprina darbīgo vielu COS-OGA saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu  Dokuments attiecas uz EEZ

text:
               2.4.2015

               LV

               Eiropas Savienības Oficiālais Vēstnesis

               L 90/1

         KOMISIJAS ĪSTENOŠANAS REGULA (ES) 2015/543
   (2015. gada 1. aprīlis),
   ar ko apstiprina darbīgo vielu COS-OGA saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 22. panta 1. punktu saistībā ar 13. panta 2. punktu,
   tā kā:

               (1)

               Beļģija 2012. gada 28. jūnijā saņēma uzņēmuma FytoFend SA iesniegto pieteikumu saskaņā ar Regulas (EK) Nr. 1107/2009 7. panta 1. punktu darbīgās vielas COS-OGA apstiprināšanai. Beļģija kā ziņotāja dalībvalsts saskaņā ar minētās regulas 9. panta 3. punktu 2012. gada 5. decembrī informēja Komisiju, ka iesniegums ir pieņemams.

               (2)

               Novērtējuma ziņojuma projektu, kurā novērtēts, vai sagaidāms, ka minētā darbīgā viela varētu atbilst Regulas (EK) Nr. 1107/2009 4. pantā noteiktajiem apstiprināšanas kritērijiem, ziņotāja dalībvalsts 2013. gada 19. decembrī iesniedza Komisijai un tā kopiju nosūtīja Eiropas Pārtikas nekaitīguma iestādei (“Iestāde”).

               (3)

               Iestāde veica darbības atbilstoši Regulas (EK) Nr. 1107/2009 12. panta 1. punktam. Tā saskaņā ar Regulas (EK) Nr. 1107/2009 12. panta 3. punktu pieprasīja, lai pieteikuma iesniedzējs dalībvalstīm, Komisijai un Iestādei iesniegtu papildu informāciju. Papildu informācijas novērtējumu ziņotāja dalībvalsts 2014. gada septembrī iesniedza Iestādei kā atjauninātu novērtējuma ziņojuma projektu.

               (4)

               Iestāde 2014. gada 1. oktobrī pieteikuma iesniedzējam, dalībvalstīm un Komisijai darīja zināmus savus secinājumus par to, vai ir sagaidāms, ka darbīgā viela COS-OGA varētu atbilst Regulas (EK) Nr. 1107/2009 4. pantā noteiktajiem apstiprināšanas kritērijiem (2). Iestāde savus secinājumus darīja pieejamus sabiedrībai.

               (5)

               Pieteikuma iesniedzējam tika dota iespēja iesniegt komentārus par pārskata ziņojumu.

               (6)

               Komisija 2014. gada 11. decembrī Augu, dzīvnieku, pārtikas aprites un dzīvnieku barības pastāvīgo komiteju iepazīstināja ar pārskata ziņojumu par COS-OGA un ar regulas projektu, ar ko paredz apstiprināt COS-OGA.

               (7)

               Attiecībā uz vismaz viena darbīgo vielu saturoša augu aizsardzības līdzekļa vienu vai vairākiem raksturīgiem lietojumiem un jo īpaši attiecībā uz lietojumiem, kas tika pārbaudīti un sīki izklāstīti pārskata ziņojumā, ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti. Tāpēc tiek uzskatīts, ka minētie apstiprināšanas kritēriji ir izpildīti. Tādēļ ir lietderīgi COS-OGA apstiprināt.

               (8)

               Komisija turklāt uzskata, ka COS-OGA ir darbīgā viela ar zemu kaitīguma pakāpi atbilstoši Regulas (EK) Nr. 1107/2009 22. pantam. COS-OGA nav viela, kas izraisa bažas, un tā atbilst Regulas (EK) Nr. 1107/2009 II pielikuma 5. punkta nosacījumiem. COS-OGA veido augos un dažos mikroorganismos dabiski esoši savienojumi un vidē visuresošas vielas. Sagaidāms, ka cilvēku, dzīvnieku un vides papildu eksponētība lietojumiem, kas apstiprināti ar Regulu (EK) Nr. 1107/2009, būs niecīga salīdzinājumā ar eksponētību reālās dabiskās situācijās.

               (9)

               Tādēļ ir lietderīgi COS-OGA apstiprināt kā vielu ar zemu kaitīguma pakāpi. Saskaņā ar Regulas (EK) Nr. 1107/2009 13. panta 4. punktu Komisijas Īstenošanas regulas (ES) Nr. 540/2011 (3) pielikums būtu attiecīgi jāgroza.

               (10)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu COS-OGA, kā norādīts I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 1. aprīlī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  EFSA Journal 2014; 12(10):3868.

      (3)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprinājuma termiņa beigas

                  Īpaši noteikumi

                  COS-OGA

                     CAS Nr. nav piešķirts

                     CIPAC Nr. 979

                  Lineārs α-1,4-D-galaktopiranoziluronikskābju kopolimērs un metilesterifīda galaktopiranoziluronikskābes (9–20 atliekas) ar lineāru β-1,4 saistītu 2-amino-2-dezoksi-D-glikopiranozes kopolimēru un 2-acetamido-2-dezoksi-D-glikopiranoze (5–10 atliekas)

                  ≥ 915 g/kg

                              —

                                 OGA/COS attiecība ir no 1 līdz 1,6,

                              —

                                 COS polimerizācijas pakāpe ir no 5 līdz 10,

                              —

                                 OGA polimerizācijas pakāpe ir no 9 līdz 20,

                              —

                                 OGA metilācijas pakāpe ir < 10 %,

                              —

                                 COS acetilēšanas pakāpe ir < 50 %

                  2015. gada 22. aprīlis

                  2030. gada 22. aprīlis

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par COS-OGA secinājumus un jo īpaši tā I un II papildinājumu.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma D daļai pievieno šādu ierakstu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprinājuma termiņa beigas

                     Īpaši noteikumi

                     “2

                     COS-OGA

                        CAS Nr. nav piešķirts

                        CIPAC Nr. 979

                     Lineārs α-1,4-D-galaktopiranoziluronikskābju kopolimērs un metilesterifīda galaktopiranoziluronikskābes (9–20 atliekas) ar lineāru β-1,4 saistītu 2-amino-2-dezoksi-D-glikopiranozes kopolimēru un 2-acetamido-2-dezoksi-D-glikopiranoze (5–10 atliekas)

                     ≥ 915 g/kg

                                 —

                                    OGA/COS attiecība ir no 1 līdz 1,6,

                                 —

                                    COS polimerizācijas pakāpe ir no 5 līdz 10,

                                 —

                                    OGA polimerizācijas pakāpe ir no 9 līdz 20,

                                 —

                                    OGA metilācijas pakāpe ir < 10 %,

                                 —

                                    COS acetilēšanas pakāpe ir < 50 %

                     2015. gada 22. aprīlis

                     2030. gada 22. aprīlis

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par COS-OGA secinājumus un jo īpaši tā I un II papildinājumu.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) Nr. 898/2014 ( 2014. gada 18. augusts ), ar ko pēc termiņbeigu pārskatīšanas, kura veikta atbilstīgi Padomes Regulas (EK) Nr. 1225/2009 11. panta 2. punktam, atceļ galīgo antidempinga maksājumu Ķīnas Tautas Republikas izcelsmes pulverveida aktīvās ogles importam

text:
               19.8.2014

               LV

               Eiropas Savienības Oficiālais Vēstnesis

               L 244/55

         KOMISIJAS ĪSTENOŠANAS REGULA (ES) Nr. 898/2014
   (2014. gada 18. augusts),
   ar ko pēc termiņbeigu pārskatīšanas, kura veikta atbilstīgi Padomes Regulas (EK) Nr. 1225/2009 11. panta 2. punktam, atceļ galīgo antidempinga maksājumu Ķīnas Tautas Republikas izcelsmes pulverveida aktīvās ogles importam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 9. pantu un 11. panta 2. punktu,
   tā kā:
   A.   PROCEDŪRA

   1.   Spēkā esošie pasākumi

               (1)

               Pēc antidempinga izmeklēšanas (“sākotnējā izmeklēšana”) Padome ar Regulu (EK) Nr. 1006/96 (2) noteica galīgo antidempinga maksājumu Ķīnas Tautas Republikas izcelsmes pulverveida aktīvās ogles (“PAO”) importam, ko pašlaik klasificē ar KN kodu ex 3802 10 00 (“galīgie antidempinga pasākumi”). Pasākumi nozīmēja fiksētu maksājumu EUR 323 par tonnu (neto svara).

               (2)

               Pēc divām termiņbeigu pārskatīšanām Padome saglabāja spēkā esošos pasākumus attiecīgi ar Regulu (EK) Nr. 1011/2002 (3) (“pirmā termiņbeigu pārskatīšana”) un ar Regulu (EK) Nr. 649/2008 (4) (“otrā termiņbeigu pārskatīšana”).

         2.   Termiņbeigu pārskatīšanas pieprasījums

               (3)

               Pēc paziņojuma (5) publicēšanas par spēkā esošo galīgo antidempinga pasākumu gaidāmajām termiņa beigām Komisija 2013. gada 9. aprīlī saņēma pieprasījumu sākt minēto pasākumu termiņbeigu pārskatīšanu atbilstīgi pamatregulas 11. panta 2. punktam. Pieprasījumu iesniedza Cabot Norit Nederland BV un Cabot Norit (UK) Ltd (“pieprasījuma iesniedzēji”) to ražotāju vārdā, kuri pārstāv ievērojamu daļu – šajā gadījumā vairāk nekā 25 % – no kopējā PAO ražošanas apjoma Savienībā.

               (4)

               Pieprasījuma pamatā bija apgalvojums, ka pasākumu izbeigšana, iespējams, izraisīs dempinga turpināšanos un Savienības ražošanas nozarei nodarītā kaitējuma atkārtošanos.

         3.   Termiņbeigu pārskatīšanas sākšana

               (5)

               Apspriedusies ar Padomdevēju komiteju un konstatējusi, ka ir pietiekami pierādījumi termiņbeigu pārskatīšanas sākšanai, Komisija 2013. gada 6. jūlijā ar Eiropas Savienības Oficiālajā Vēstnesī publicētu paziņojumu (6) (“paziņojums par procedūras sākšanu”) informēja, ka saskaņā ar pamatregulas 11. panta 2. punktu sāk termiņbeigu pārskatīšanu.

         B.   TERMIŅBEIGU PĀRSKATĪŠANAS PIEPRASĪJUMA ATSAUKŠANA UN PROCEDŪRAS IZBEIGŠANA

               (6)

               Komisijai adresētā 2014. gada 7. maija vēstulē pieprasījuma iesniedzēji oficiāli atsauca termiņbeigu pārskatīšanas pieprasījumu.

               (7)

               Saskaņā ar pamatregulas 9. panta 1. punktu procedūru var izbeigt, ja pārskatīšanas pieprasījums ir atsaukts, izņemot gadījumus, kad šāda izbeigšana nav Savienības interesēs.

               (8)

               Izmeklēšanā netika atklāti apsvērumi, kas liecinātu, ka izbeigšana nav Savienības interesēs. Tādēļ Komisija uzskatīja, ka šī procedūra būtu jāizbeidz un spēkā esošais antidempinga maksājums jāatceļ.

               (9)

               Ieinteresētās personas tika attiecīgi informētas, un tām tika dota iespēja sniegt piezīmes. Piezīmes netika saņemtas.

               (10)

               Tādēļ Komisija secina, ka antidempinga procedūra attiecībā uz ĶTR izcelsmes PAO importu Savienībā būtu jāizbeidz un antidempinga maksājums jāatceļ.

               (11)

               Šajā regulā paredzētā pasākumu atcelšana ir saskaņā ar atzinumu, kuru sniegusi komiteja, kas izveidota atbilstīgi pamatregulas 15. panta 1. punktam,

         IR PIEŅĒMUSI ŠO REGULU.
   1. pants
   Ar šo tiek atcelts galīgais antidempinga maksājums Ķīnas Tautas Republikas izcelsmes pulverveida aktīvās ogles importam, kuru pašlaik klasificē ar KN kodu ex 3802 10 00 (Taric kods 3802100020), un attiecīgā procedūra tiek izbeigta.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 18. augustā

            Komisijas vārdā –

            priekšsēdētājs

         José Manuel BARROSO

      (1)  OV L 343, 22.12.2009., 51. lpp.

      (2)  OV L 134, 5.6.1996., 20. lpp.

      (3)  OV L 155, 14.6.2002., 1. lpp., kurā grozījumi izdarīti ar Regulu (EK) Nr. 931/2003 (OV L 133, 29.5.2003., 36. lpp.).

      (4)  OV L 181, 10.7.2008., 1. lpp.

      (5)  OV C 349, 15.11.2012., 19. lpp.

      (6)  OV C 195, 6.7.2013., 4. lpp.


title: Komisijas Īstenošanas regula (ES) Nr. 722/2011 ( 2011. gada 22. jūlijs ), ar ko groza ar Regulu (ES) Nr. 867/2010 2010./11. tirdzniecības gadam noteiktās reprezentatīvās cenas un papildu ievedmuitas nodokļus dažiem cukura nozares produktiem

text:
               23.7.2011

               LV

               Eiropas Savienības Oficiālais Vēstnesis

               L 193/24

         KOMISIJAS ĪSTENOŠANAS REGULA (ES) Nr. 722/2011
   (2011. gada 22. jūlijs),
   ar ko groza ar Regulu (ES) Nr. 867/2010 2010./11. tirdzniecības gadam noteiktās reprezentatīvās cenas un papildu ievedmuitas nodokļus dažiem cukura nozares produktiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 30. jūnija Regulu (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (2), un jo īpaši tās 36. panta 2. punkta otrās daļas otro teikumu,
   tā kā:

               (1)

               Reprezentatīvās cenas un papildu ievedmuitas nodokļi, kas 2010./11. tirdzniecības gadā piemērojami baltajam cukuram, jēlcukuram un dažu veidu sīrupam, tika noteikti ar Komisijas Regulu (ES) Nr. 867/2010 (3). Šajās cenās un nodokļos jaunākie grozījumi izdarīti ar Komisijas Īstenošanas regulu (ES) Nr. 690/2011 (4).

               (2)

               Saskaņā ar datiem, kas patlaban ir Komisijas rīcībā, minētās summas ir jāgroza atbilstīgi Regulā (EK) Nr. 951/2006 paredzētajiem noteikumiem un kārtībai,

         IR PIEŅĒMUSI ŠO REGULU.
   1. pants
   Ar Regulu (EK) Nr. 951/2006 2010./11. tirdzniecības gadam noteiktās reprezentatīvās cenas un papildu ievedmuitas nodokļi, kas piemērojami Regulas (ES) Nr. 867/2010 36. pantā minētajiem produktiem, tiek grozīti un ir sniegti šīs regulas pielikumā.
   2. pants
   Šī regula stājas spēkā 2011. gada 23. jūlijā.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 22. jūlijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 178, 1.7.2006., 24. lpp.

      (3)  OV L 259, 1.10.2010., 3. lpp.

      (4)  OV L 188, 19.7.2011., 10. lpp.

      PIELIKUMS

         Grozītās reprezentatīvās cenas un papildu ievedmuitas nodokļi, kas no 2011. gada 23. jūlija piemērojami baltajam cukuram, jēlcukuram un produktiem ar KN kodu 1702 90 95

                  (EUR)

                  KN kods

                  Reprezentatīvā cena par attiecīgā produkta 100 tīrsvara kilogramiem

                  Papildu ievedmuitas nodoklis par attiecīgā produkta 100 tīrsvara kilogramiem

                  1701 11 10 (1)

                  49,61

                  0,00

                  1701 11 90 (1)

                  49,61

                  0,02

                  1701 12 10 (1)

                  49,61

                  0,00

                  1701 12 90 (1)

                  49,61

                  0,00

                  1701 91 00 (2)

                  55,01

                  0,97

                  1701 99 10 (2)

                  55,01

                  0,00

                  1701 99 90 (2)

                  55,01

                  0,00

                  1702 90 95 (3)

                  0,55

                  0,19

         (1)  Standarta kvalitātei, kas noteikta Padomes Regulas (EK) Nr. 1234/2007 IV pielikuma III punktā.

         (2)  Standarta kvalitātei, kas noteikta Padomes Regulas (EK) Nr. 1234/2007 IV pielikuma II punktā.

         (3)  Aprēķins uz 1 % saharozes satura.


title: Komisijas Īstenošanas regula (ES) Nr. 1237/2013 ( 2013. gada 2. decembris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               3.12.2013

               LV

               Eiropas Savienības Oficiālais Vēstnesis

               L 322/29

         KOMISIJAS ĪSTENOŠANAS REGULA (ES) Nr. 1237/2013
   (2013. gada 2. decembris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 2. decembrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  49,2

                  MA

                  50,7

                  TR

                  86,5

                  ZZ

                  62,1

                  0707 00 05

                  AL

                  47,7

                  EG

                  200,0

                  MA

                  158,2

                  TR

                  92,5

                  ZZ

                  124,6

                  0709 91 00

                  EG

                  200,0

                  ZZ

                  200,0

                  0709 93 10

                  MA

                  134,5

                  TR

                  158,8

                  ZZ

                  146,7

                  0805 20 10

                  AU

                  135,8

                  MA

                  62,5

                  PE

                  131,0

                  TR

                  100,8

                  ZA

                  150,1

                  ZZ

                  116,0

                  0805 20 30, 0805 20 50, 0805 20 70, 0805 20 90

                  IL

                  59,5

                  PE

                  74,3

                  SZ

                  43,6

                  TR

                  68,9

                  UY

                  92,4

                  ZZ

                  67,7

                  0805 50 10

                  TR

                  82,8

                  ZZ

                  82,8

                  0808 10 80

                  AU

                  125,0

                  BA

                  45,7

                  MK

                  41,5

                  US

                  152,0

                  ZA

                  93,4

                  ZZ

                  91,5

                  0808 30 90

                  TR

                  112,1

                  ZZ

                  112,1

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2016/2221 (2016. gada 5. decembris) par atsevišķu preču klasifikāciju kombinētajā nomenklatūrā

text:
                  10.12.2016

                  LV

                  Eiropas Savienības Oficiālais Vēstnesis

                  L 336/14

            KOMISIJAS ĪSTENOŠANAS REGULA (ES) 2016/2221
      (2016. gada 5. decembris)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:

                  (1)

                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

                  (2)

                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                  (3)

                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                  (4)

                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                  (5)

                  Šajā regulā paredzētie pasākumi ir saskaņā ar Muitas kodeksa komitejas atzinumu,

            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 5. decembrī

               Komisijas vārdā –

               Nodokļu politikas un muitas savienības ģenerāldirektorāta

               ģenerāldirektors

            Stephen QUEST

         (1)  OV L 269, 10.10.2013., 1. lpp.

         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

         PIELIKUMS

                     Preču apraksts

                     Klasifikācija
                     (KN kods)

                     Pamatojums

                     (1)

                     (2)

                     (3)

                     Izstrādājums, kas sastāv no trim elastīgām caurulītēm, kuras savienotas kopā ar Y formas savienotāju. Katrai caurulītei galā ir Luera savienotājs. Izstrādājuma kopējais garums ir aptuveni 16 cm, un caurulīšu diametrs ir aptuveni 4 mm. Izstrādājums ir izgatavots no dažādu veidu plastmasas, tādu kā polivinilhlorīda un akrilpolimēra.
                     Luera savienotājs tiek izmantots, lai savienotu izstrādājumu ar citām caurulītēm un/vai ierīcēm (piemēram, šļircēm) tādā veidā, ka nenotiek noplūde.
                     Izstrādājumu izmanto dažādās jomās, piemēram, medicīnā, laboratorijas darbā, pētniecībā un citur, kur nepieciešams savienojums, kas nepieļauj noplūdi.
                     Sk. attēlu (*1).

                     3917 33 00

                     Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, 39. nodaļas 8. piezīmi un KN kodu 3917  un 3917 33 00  formulējumu.
                     Izstrādājumu uzrādot muitā, to nevar identificēt kā medicīnas instrumenta daļu 90. nodaļas 2. piezīmes nozīmē. Tādēļ klasifikācija pozīcijā 9018  nav iespējama.
                     Ņemot vērā izstrādājuma objektīvās pazīmes un īpašības, tas atbilst pozīcijas 3917  noteikumiem un 39. nodaļas 8. piezīmes prasībām.
                     Tāpēc tas ir klasificējams ar KN kodu 3917 33 00  pie citādām caurulītēm, kas nav stiegrotas vai citādi savienotas ar citiem materiāliem, ar savienotājelementiem.

            (*1)  Attēls pievienots tikai informācijai.


title: Komisijas Īstenošanas regula (ES) Nr. 757/2014 ( 2014. gada 10. jūlijs ) par atsevišķu preču klasifikāciju kombinētajā nomenklatūrā

text:
               15.7.2014

               LV

               Eiropas Savienības Oficiālais Vēstnesis

               L 207/1

         KOMISIJAS ĪSTENOŠANAS REGULA (ES) Nr. 757/2014
   (2014. gada 10. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 10. jūlijā

            Komisijas

            un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                  Tērauda kaste, kuras izmēri ir aptuveni 22,5 × 16,5 × 5,5 cm, sienu biezums vairāk nekā 0,5 mm un tilpums mazāks par 50 litriem. Kastei ir vāks, kas pie tās piestiprināts ar virām, un virām pretējā pusē ir aizslēgšanas mehānisms. Aizslēgšanas mehānisma pusē kastei ir rokturis.
                  Uz kastes vāka un apakšdaļas ir reljefaini cepumu un animācijas filmu dzīvnieku attēli.
                  Kastei nav iekšējas apdares.
                  Skatīt A un B fotoattēlu (1).

                  7326 90 98

                  Klasifikācija ir noteikta, ievērojot 1. un 6. vispārīgo kombinētās nomenklatūras interpretācijas noteikumu, kā arī KN kodu 7326, 7326 90 un 7326 90 98 formulējumu.
                  Ņemot vērā izstrādājuma objektīvās īpašības, tostarp tā vienkāršo iekšpusi un nelielos izmērus, izstrādājumu neuzskata par pozīcijas 4202 ceļasomu, diplomātportfeli vai portfeli. Izstrādājumam nav īpašas formas vai iekšējas apdares, lai glabātu specifiskus instrumentus ar piederumiem vai bez tiem (skatīt arī harmonizētās sistēmas (HS) skaidrojumus par pozīciju 4202, trešo daļu). Tāpēc klasifikācija pozīcijā 4202 nav iespējama.
                  Izstrādājuma objektīvo īpašību dēļ, proti, tādēļ, ka nav elementu, kas to ļautu identificēt kā specifiskām patēriņa precēm piemērotu tirdzniecības iepakojumu, izstrādājumu nav arī iespējams klasificēt kā kasti pozīcijā 7310 (skatīt arī HS skaidrojumus par pozīciju 7310, otro daļu).
                  Tāpēc izstrādājums jāklasificē ar KN kodu 7326 90 98 kā citādi dzelzs vai tērauda izstrādājumi.

                  A

                  B

         (1)  Attēli pievienoti tikai informācijai.


title: Komisijas Īstenošanas regula (ES) Nr. 525/2011 ( 2011. gada 27. maijs ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               28.5.2011

               LV

               Eiropas Savienības Oficiālais Vēstnesis

               L 142/57

         KOMISIJAS ĪSTENOŠANAS REGULA (ES) Nr. 525/2011
   (2011. gada 27. maijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2007. gada 21. decembra Regulu (EK) Nr. 1580/2007, ar ko nosaka Regulu (EK) Nr. 2200/96, (EK) Nr. 2201/96 un (EK) Nr. 1182/2007 īstenošanas noteikumus augļu un dārzeņu nozarē (2), un jo īpaši tās 138. panta 1. punktu,
   tā kā:
   Regulā (EK) Nr. 1580/2007, piemērojot Urugvajas kārtas daudzpusējo tirdzniecības sarunu iznākumus, paredzēti kritēriji, pēc kuriem Komisija nosaka standarta importa vērtības minētās regulas XV pielikuma A daļā norādītajiem produktiem no trešām valstīm un laika periodiem,
   IR PIEŅĒMUSI ŠO REGULU.
   1. pants
   Standarta importa vērtības, kas paredzētas Regulas (EK) Nr. 1580/2007 138. pantā, ir tādas, kā norādīts šīs regulas pielikumā.
   2. pants
   Šī regula stājas spēkā 2011. gada 28. maijā.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 27. maijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 350, 31.12.2007., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta ievešanas vērtība

                  0702 00 00

                  MA

                  133,3

                  TR

                  113,0

                  ZZ

                  123,2

                  0707 00 05

                  AL

                  31,8

                  MK

                  31,8

                  TR

                  109,4

                  ZZ

                  57,7

                  0709 90 70

                  AR

                  34,9

                  MA

                  86,8

                  TR

                  124,4

                  ZZ

                  82,0

                  0709 90 80

                  EC

                  23,2

                  ZZ

                  23,2

                  0805 10 20

                  EG

                  54,2

                  IL

                  54,0

                  MA

                  50,0

                  TR

                  74,4

                  ZZ

                  58,2

                  0805 50 10

                  AR

                  72,2

                  TR

                  68,9

                  ZA

                  107,3

                  ZZ

                  82,8

                  0808 10 80

                  AR

                  83,1

                  BR

                  81,2

                  CA

                  129,0

                  CL

                  82,7

                  CN

                  123,4

                  CR

                  69,1

                  NZ

                  107,9

                  US

                  102,6

                  UY

                  55,5

                  ZA

                  86,6

                  ZZ

                  92,1

                  0809 20 95

                  US

                  384,8

                  ZZ

                  384,8

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “citas izcelsmes vietas”.


title: Komisijas Īstenošanas regula (ES) 2017/755 (2017. gada 28. aprīlis), ar ko atjauno darbīgās vielas mezosulfurona apstiprinājumu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un ar ko groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ. )

text:
               29.4.2017

               LV

               Eiropas Savienības Oficiālais Vēstnesis

               L 113/35

         KOMISIJAS ĪSTENOŠANAS REGULA (ES) 2017/755
   (2017. gada 28. aprīlis),
   ar ko atjauno darbīgās vielas mezosulfurona apstiprinājumu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un ar ko groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu,
   tā kā:

               (1)

               Ar Komisijas Direktīvu 2003/119/EK (2) mezosulfuronu kā darbīgo vielu iekļāva Padomes Direktīvas 91/414/EEK (3) I pielikumā.

               (2)

               Darbīgās vielas, kas iekļautas Direktīvas 91/414/EEK I pielikumā, ir uzskatāmas par apstiprinātām saskaņā ar Regulu (EK) Nr. 1107/2009 un ir iekļautas Komisijas Īstenošanas regulas (ES) Nr. 540/2011 (4) pielikuma A daļā.

               (3)

               Īstenošanas regulas (ES) Nr. 540/2011 pielikuma A daļā noteiktais darbīgās vielas mezosulfurona apstiprinājums zaudē spēku 2018. gada 31. janvārī.

               (4)

               Komisijas Īstenošanas regulas (ES) Nr. 844/2012 (5) 1. panta norādītajā laikposmā saskaņā ar minētā panta noteikumiem tika iesniegts pieteikums par mezosulfurona apstiprinājuma atjaunošanu.

               (5)

               Pieteikuma iesniedzējs iesniedza Īstenošanas regulas (ES) Nr. 844/2012 6. pantā prasīto papildu dokumentāciju. Ziņotāja dalībvalsts konstatēja, ka pieteikums ir pilnīgs.

               (6)

               Ziņotāja dalībvalsts, apspriežoties ar otro ziņotāju dalībvalsti, sagatavoja apstiprinājuma atjaunošanas novērtējuma ziņojumu, ko 2015. gada 5. oktobrī iesniedza Eiropas Pārtikas nekaitīguma iestādei (turpmāk “Iestāde”) un Komisijai.

               (7)

               Iestāde atkārtotas iekļaušanas novērtējuma ziņojumu nosūtīja pieteikuma iesniedzējam un dalībvalstīm piezīmju sniegšanai un saņemtās piezīmes nosūtīja Komisijai. Turklāt Iestāde papildu kopsavilkuma dokumentāciju darīja publiski pieejamu.

               (8)

               Iestāde 2016. gada 22. septembrī paziņoja Komisijai savu secinājumu (6) par to, vai ir sagaidāms, ka mezosulfurons (aplūkotais variants – mezosulfuronmetils) atbildīs apstiprināšanas kritērijiem, kas noteikti Regulas (EK) Nr. 1107/2009 4. pantā. Komisija 2016. gada 6. decembrī iesniedza Augu, dzīvnieku, pārtikas aprites un dzīvnieku barības pastāvīgajai komitejai ziņojuma projektu par mezosulfuronmetila apstiprinājuma atjaunošanu.

               (9)

               Attiecībā uz vismaz viena tāda augu aizsardzības līdzekļa, kurā ir šī darbīgā viela, vienu vai vairākiem raksturīgiem lietojumiem ir konstatēts, ka ir izpildīti Regulas (EK) Nr. 1107/2009 4. pantā noteiktie apstiprināšanas kritēriji.

               (10)

               Tādēļ ir lietderīgi atjaunot mezosulfurona apstiprinājumu.

               (11)

               Mezosulfurona apstiprinājuma atjaunošanas riska novērtējums ir balstīts uz skaitā ierobežotiem raksturīgajiem lietojumiem, kas tomēr neierobežo to, kādiem lietojumiem mezosulfuronu saturoši augu aizsardzības līdzekļi var tikt atļauti. Tāpēc nav lietderīgi paturēt spēkā ierobežojumu, kas ļauj minēto vielu lietot tikai par herbicīdu.

               (12)

               Saskaņā ar Regulas (EK) Nr. 1107/2009 14. panta 1. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir jāparedz daži nosacījumi un ierobežojumi. Īpaši lietderīgi būtu pieprasīt papildu apstiprinošu informāciju.

               (13)

               Saskaņā ar Regulas (EK) Nr. 1107/2009 20. panta 3. punktu saistībā ar tās 13. panta 4. punktu būtu attiecīgi jāgroza Īstenošanas regulas (ES) Nr. 540/2011 pielikums.

               (14)

               Ar Komisijas Īstenošanas regulu (ES) 2016/2016 (7) mezosulfurona apstiprinājuma termiņš tika pagarināts līdz 2018. gada 31. janvārim, lai atjaunošanas procedūru varētu pabeigt pirms vielas apstiprinājuma termiņa beigām. Ņemot vērā to, ka lēmums par atjaunošanu ir pieņemts pirms pagarinātā apstiprinājuma termiņa beigām, šī regula būtu jāpiemēro no 2017. gada 1. jūlija.

               (15)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprinājuma atjaunošana
   I pielikumā norādītās darbīgās vielas mezosulfurona apstiprinājumu atjauno, ievērojot minētajā pielikumā izklāstītos nosacījumus.
   2. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā un piemērošanas sākums
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2017. gada 1. jūlija.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 28. aprīlī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Komisijas 2003. gada 5. decembra Direktīva 2003/119/EK, ar ko groza Padomes Direktīvu 91/414/EEK, iekļaujot tajā aktīvās vielas mezosulfuronu, propoksikarbazonu un zoksamīdu (OV L 325, 12.12.2003., 41. lpp.).

      (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (5)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

      (6)  EFSA (Eiropas Pārtikas nekaitīguma iestāde), 2016. Secinājums par speciālistu veikto pesticīdu riska novērtējumu attiecībā uz darbīgo vielu mezosulfuronu (aplūkotais variants – mezosulfuronmetils). EFSA Journal, 2016; 14(10):4584 (26 lpp.). doi:10.2903/j.efsa.2016.4584. Pieejams tiešsaistē: www.efsa.europa.eu.

      (7)  Komisijas 2016. gada 17. novembra Īstenošanas regula (ES) 2016/2016, ar ko attiecībā uz apstiprinājuma periodu pagarināšanu darbīgajām vielām acetamiprīdam, benzoskābei, flazasulfuronam, mekopropam-P, mepanipirīmam, mezosulfuronam, propinebam, propoksikarbazonam, propizamīdam, propikonazolam, Pseudomonas chlororaphis celmam MA 342, piraklostrobīnam, hinoksifēnam, tiakloprīdam, tiramam, ciramam, zoksamīdam groza Īstenošanas regulu (ES) Nr. 540/2011 (OV L 312, 18.11.2016., 21. lpp.).

      I PIELIKUMS

                  Vispārpieņemtais nosaukums,
                  identifikācijas numuri

                     IUPAC nosaukums

                  Tīrība (1)

                  Apstiprinājuma datums

                  Apstiprinājuma termiņa beigas

                  Īpaši noteikumi

                  Mezosulfurons (pamatviela)
                  Mezosulfuronmetils (variants)

                     CAS Nr. 208465-21-8
                  Mezosulfuronmetils

                     CIPAC Nr. 663
                  (mezosulfurons)

                     CIPAC Nr. 663.201
                  (mezosulfuronmetils)

                  Mezosulfuronmetils:
                  metil-2-[(4,6-dimetoksipirimidīn-2-ilkarbamoil)sulfamoil]-α-(metānsulfamido-p-toluāts
                  Mezosulfurons:
                  2-[(4,6-dimetoksipirimidīn-2-ilkarbamoil)sulfamoil]-α-(metānsulfamido)-p-toluilskābe

                  ≥ 930 g/kg
                  (izteikts kā mezosulfuronmetils)

                  2017. gada 1. jūlijs

                  2032. gada 30. jūnijs

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā ziņojuma par mezosulfurona apstiprinājuma atjaunošanu secinājumus un jo īpaši tā I un II papildinājumu.
                  Šajā vispārējā novērtējumā dalībvalstis īpašu uzmanību pievērš:

                              —

                              ūdens organismu un nemērķa sauszemes augu aizsardzībai,

                              —

                              gruntsūdeņu aizsardzībai.

                        Lietošanas nosacījumos vajadzības gadījumā ietver riska mazināšanas pasākumus.
                  Divu gadu laikā pēc tam, Komisija publiskojusi vadlīnijas par ūdens attīrīšanas procesu ietekmes izvērtēšanu uz virszemes ūdeņos un gruntsūdeņos esošo atlieku īpašībām, pieteikuma iesniedzējs iesniedz Komisijai, dalībvalstīm un Iestādei apstiprinošu informāciju par ūdens attīrīšanas procesu ietekmi uz to atlieku īpašībām, kuras atrodas dzeramajā ūdenī.

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikumu groza šādi:

                  1)

                  A daļā svītro 75. ierakstu par mezosulfuronu;

                  2)

                  B daļā iekļauj šādu ierakstu:

                              “111

                              Mezosulfurons (pamatviela)
                              Mezosulfuronmetils (variants)

                                 CAS Nr. 208465-21-8
                              (mezosulfuronmetils)

                                 CIPAC Nr. 663
                              (mezosulfurons)

                                 CIPAC Nr. 663.201
                              (mezosulfuronmetils)

                              Mezosulfuronmetils:
                              metil-2-[(4,6-dimetoksipirimidīn-2-ilkarbamoil)sulfamoil]-α-(metānsulfamido-p-toluāts
                              Mezosulfurons:
                              2-[(4,6-dimetoksipirimidīn-2-ilkarbamoil)sulfamoil]-α-(metānsulfamido)-p-toluilskābe

                              ≥ 930 g/kg
                              (izteikts kā mezosulfuronmetils)

                              2017. gada 1. jūlijs

                              2032. gada 30. jūnijs

                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā ziņojuma par mezosulfurona apstiprinājuma atjaunošanu secinājumus un jo īpaši tā I un II papildinājumu.
                              Šajā vispārējā novērtējumā dalībvalstis īpašu uzmanību pievērš:

                                          —

                                          ūdens organismu un nemērķa sauszemes augu aizsardzībai,

                                          —

                                          gruntsūdeņu aizsardzībai.

                                    Lietošanas nosacījumos vajadzības gadījumā ietver riska mazināšanas pasākumus.
                              Divu gadu laikā pēc tam, Komisija publiskojusi vadlīnijas par ūdens attīrīšanas procesu ietekmes izvērtēšanu uz virszemes ūdeņos un gruntsūdeņos esošo atlieku īpašībām, pieteikuma iesniedzējs iesniedz Komisijai, dalībvalstīm un Iestādei apstiprinošu informāciju par ūdens attīrīšanas procesu ietekmi uz to atlieku īpašībām, kuras atrodas dzeramajā ūdenī.”


title: Komisijas Īstenošanas regula (ES) Nr. 171/2012 ( 2012. gada 28. februāris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               29.2.2012

               LV

               Eiropas Savienības Oficiālais Vēstnesis

               L 55/14

         KOMISIJAS ĪSTENOŠANAS REGULA (ES) Nr. 171/2012
   (2012. gada 28. februāris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 28. februārī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  IL

                  107,9

                  JO

                  75,8

                  MA

                  82,4

                  TN

                  80,7

                  TR

                  104,8

                  ZZ

                  90,3

                  0707 00 05

                  JO

                  134,1

                  MA

                  94,2

                  TR

                  165,7

                  ZZ

                  131,3

                  0709 91 00

                  EG

                  88,4

                  MA

                  82,2

                  ZZ

                  85,3

                  0709 93 10

                  MA

                  61,7

                  TR

                  132,5

                  ZZ

                  97,1

                  0805 10 20

                  EG

                  52,7

                  IL

                  74,0

                  MA

                  49,7

                  TN

                  52,6

                  TR

                  72,3

                  ZZ

                  60,3

                  0805 20 10

                  IL

                  129,9

                  MA

                  82,5

                  ZZ

                  106,2

                  0805 20 30, 0805 20 50, 0805 20 70, 0805 20 90

                  EG

                  74,1

                  IL

                  129,6

                  MA

                  111,0

                  TR

                  61,6

                  ZZ

                  94,1

                  0805 50 10

                  EG

                  42,9

                  TR

                  55,8

                  ZZ

                  49,4

                  0808 10 80

                  CA

                  122,9

                  CL

                  98,4

                  CN

                  85,0

                  MK

                  33,9

                  US

                  140,4

                  ZZ

                  96,1

                  0808 30 90

                  AR

                  83,4

                  CL

                  89,2

                  CN

                  63,1

                  US

                  127,1

                  ZA

                  92,4

                  ZZ

                  91,0

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Padomes Īstenošanas regula (ES) 2017/1124 (2017. gada 23. jūnijs), ar ko īsteno Regulu (ES) Nr. 267/2012 par ierobežojošiem pasākumiem pret Irānu

text:
               24.6.2017

               LV

               Eiropas Savienības Oficiālais Vēstnesis

               L 163/4

         PADOMES ĪSTENOŠANAS REGULA (ES) 2017/1124
   (2017. gada 23. jūnijs),
   ar ko īsteno Regulu (ES) Nr. 267/2012 par ierobežojošiem pasākumiem pret Irānu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 267/2012 (2012. gada 23. marts) par ierobežojošiem pasākumiem pret Irānu un Regulas (ES) Nr. 961/2010 atcelšanu (1) un jo īpaši tās 46. panta 6. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2012. gada 23. martā pieņēma Regulu (ES) Nr. 267/2012.

               (2)

               Saskaņā ar 46. panta 6. punktu Regulā (ES) Nr. 267/2012, ja Apvienoto Nāciju Organizācija nolemj grozīt sarakstā iekļautas personas vai vienības identifikācijas datus, Padomei attiecīgi jāgroza minētās regulas VIII pielikums.

               (3)

               Apvienoto Nāciju Organizācija ir nolēmusi grozīt Regulas (ES) Nr. 267/2012 VIII pielikumā uzskaitīto 23 personu un 14 vienību identifikācijas informāciju.

               (4)

               Tāpēc attiecīgi būtu jāgroza Regulas (ES) Nr. 267/2012 VIII pielikums,

         IR PIEŅĒMUSI ŠO REGULU.
   1. pants
   Regulas (ES) Nr. 267/2012 VIII pielikumu groza tā, kā norādīts šīs regulas pielikumā.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 23. jūnijā

            Padomes vārdā –

            priekšsēdētāja

         H. DALLI

      (1)  OV L 88, 24.3.2012., 1. lpp.

      PIELIKUMS
      Turpmāk minēto un Regulas (ES) Nr. 267/2012 VIII pielikuma sarakstā iekļauto personu un vienību identifikācijas informācija un cita ar tām saistīta informācija tiek aizstāta ar šādu:

         “23. panta 1. punktā minēto personu un vienību saraksts

         A.   Personas un vienības, kas iesaistītas ar kodolenerģiju vai ballistiskajām raķetēm saistītās darbībās
         Fiziskas personas

                     1)

                        Fereidoun Abbasi-Davani. Amats: Aizsardzības un bruņoto spēku loģistikas ministrijas (MODAFL) augsta līmeņa zinātnieks. Dzimšanas datums: a) 1958. gads, b) 1959. gads. Dzimšanas vieta: Abadan, Irānas Islāma Republika. Cita informācija: “Saistīts ar Lietišķās fizikas institūtu (Institute of Applied Physics). Cieši sadarbojas ar Mohsen Fakhrizadeh-Mahabad.”
                     ANO norādes datums: 24.3.2007.

                     3)

                        Ali Akbar Ahmadian. Pakāpe: viceadmirālis. Amats: Irānas revolucionāro gvardu korpusa (IRGC) Apvienotā štāba priekšnieks. Dzimšanas datums: 1961. gads. Dzimšanas vieta: Kerman, Irānas Islāma Republika. Jeb: Ali Akbar Ahmedian. Cita informācija: amats mainīts.
                     ANO norādes datums: 24.3.2007.

                     8)

                        Bahmanyar Morteza Bahmanyar. Amats: Aviācijas nozares uzņēmumu organizācijas (Aerospace Industries Organisation – AIO) Finanšu un budžeta departamenta vadītājs. Dzimšanas datums: 1952. gada 31. decembris. Valstspiederība: Irāna. Pases numurs: a) I0005159, izdota Irānā, b) 10005159, izdota Irānā.
                     ANO norādes datums: 23.12.2006.

                     11)

                        Ahmad Vahid Dastjerdi. Amats: Aviācijas nozares uzņēmumu organizācijas (AIO) vadītājs. Dzimšanas datums: 1954. gada 15. janvāris. Pases Nr.: A0002987, izdota Irānā. Cita informācija: bija aizsardzības ministra vietnieks.
                     ANO norādes datums: 23.12.2006.

                     12)

                        Ahmad Derakhshandeh. Amats: Bank Sepah priekšsēdētājs un rīkotājdirektors; šī banka sniedz atbalstu AIO un tai pakļautajām vienībām, tostarp SHIG un SBIG, kuras abas ir minētas Rezolūcijā 1737 (2006). Dzimšanas datums: 1956. gada 11. augusts. Adrese: 33 Hormozan Building, Pirozan St., Sharaj Ghods, Tehran, Irānas Islāma Republika.
                     ANO norādes datums: 24.3.2007.

                     13)

                        Mohammad Eslami. Akadēmiskais grāds: Dr. Cita informācija: Aizsardzības nozares mācību un pētniecības institūta vadītājs. Jeb: Mohammad Islami, Mohamed Islami, Mohammed Islami. Cita informācija: bija aizsardzības ministra vietnieks no 2012. gada līdz 2013. gadam.
                     ANO norādes datums: 3.3.2008.

                     14)

                        Reza-Gholi Esmaeli. Amats: Aviācijas nozares uzņēmumu organizācijas (AIO) Tirdzniecības un starptautisko lietu departamenta vadītājs. Dzimšanas datums: 1961. gada 3. aprīlis. Jeb: Reza-Gholi Ismaili. Pases Nr.: A0002302, izdota Irānas Islāma Republikā.
                     ANO norādes datums: 23.12.2006.

                     15)

                        Mohsen Fakhrizadeh-Mahabadi. MODAFL augsta līmeņa zinātnieks un Fizikas pētījumu centra (Physics Research Centre – PHRC) bijušais vadītājs. Pases Nr.: a) A0009228 (nav apstiprināts (iespējams – Irāna)), b) 4229533 (nav apstiprināts (iespējams – Irāna)). Cita informācija: SAEA lūdza iespēju iztaujāt viņu par PHRC darbībām laikā, kad viņš bija tā vadītājs, bet Irāna noraidīja šo lūgumu.
                     ANO norādes datums: 24.3.2007.

                     16)

                        Mohammad Hejazi. Pakāpe: brigādes ģenerālis. Amats: Bassij pretošanās spēku komandieris. Dzimšanas datums: 1959. gads. Dzimšanas vieta: Isfahan, Irānas Islāma Republika. Jeb: Mohammed Hijazi.
                     ANO norādes datums: 24.3.2007.

                     17)

                        Mohsen Hojati. Amats: Fajr Industrial Group vadītājs; šī grupa ir minēta Rezolūcijā 1737 (2006) saistībā ar tās lomu ballistisko raķešu programmā. Dzimšanas datums: 1955. gada 28. septembris. Pases Nr.: G4506013, izdota Irānas Islāma Republikā.
                     ANO norādes datums: 24.3.2007.

                     20)

                        Mehrdada Akhlaghi Ketabachi. Amats: Shahid Bagheri Industrial Group (SBIG) vadītājs; šī grupa ir minēta Rezolūcijā 1737 (2006) saistībā ar tās lomu ballistisko raķešu programmā. Dzimšanas datums: 1958. gada 10. septembris. Pases Nr.: A0030940, izdota Irānas Islāma Republikā.
                     ANO norādes datums: 24.3.2007.

                     22)

                        Naser Maleki. Amats: Shahid Hemmat Industrial Group (SHIG) vadītājs; šī grupa ir minēta Rezolūcijā 1737 (2006) saistībā ar tās lomu Irānas ballistisko raķešu programmā. Dzimšanas datums: 1960. gads. Pases Nr.: A0003039, izdota Irānas Islāma Republikā. Nacionālais identifikācijas Nr.: Irāna (Islāma Republika) 0035-11785, izdota Irānas Islāma Republikā. Cita informācija: Naser Maleki ir arī MODAFL amatpersona, kas pārrauga darbu Shahab-3 ballistisko raķešu programmā. Shahab-3 ir Irānas tālā darbības rādiusa ballistiskā raķete, kas pašlaik ir bruņojumā.
                     ANO norādes datums: 24.3.2007.

                     26)

                        Mohammad Reza Naqdi. Pakāpe: brigādes ģenerālis. Dzimšanas datums: a) 1949. gada 11. februāris, b) 1952. gada 11. februāris, c) 1953. gada 11. februāris, d) 1961. gada 11. februāris. Dzimšanas vieta: a) Najaf, Irāka, b) Tehran, Irānas Islāma Republika. Cita informācija: bijušais Bruņoto spēku loģistikas un rūpnieciskās pētniecības ģenerālštāba priekšsēdētāja vietnieks un Valsts kontrabandas novēršanas štāba vadītājs, ir iesaistīts centienos apiet sankcijas, kas noteiktas ar ANO DP Rezolūcijām 1737 (2006) un 1747 (2007).
                     ANO norādes datums: 3.3.2008.

                     28)

                        Mohammad Mehdi Nejad Nouri. Pakāpe: ģenerālleitnants. Amats: Malek Ashtar Aizsardzības tehnoloģiju universitātes (University of Defence Technology) rektors. Cita informācija: Ashtar Aizsardzības tehnoloģiju universitātes Ķīmijas katedra ir saistīta ar MODALF, un tajā ir veikti eksperimenti ar beriliju. Zinātnes, pētniecības un tehnoloģiju ministra vietnieks.
                     ANO norādes datums: 23.12.2006.

                     33)

                        Morteza Rezaie. Pakāpe: brigādes ģenerālis. Amats: IRGC komandiera vietnieks. Dzimšanas datums: 1956. gads. Jeb: Mortaza Rezaie, Mortaza Rezai, Morteza Rezai.
                     ANO norādes datums: 24.3.2007.

                     34)

                        Morteza Safari. Pakāpe: kontradmirālis. Amats: IRGC Jūras spēku komandieris. Jeb: Mortaza Safari, Morteza Saferi, Murtaza Saferi, Murtaza Safari.
                     ANO norādes datums: 24.3.2007.

                     35)

                        Yahya Rahim Safavi. Pakāpe: ģenerālmajors. Amats: IRGC komandieris (Pasdaran). Dzimšanas datums: 1952. gads. Dzimšanas vieta: Isfahan, Irānas Islāma Republika. Jeb: Yahya Raheem Safavi.
                     ANO norādes datums: 23.12.2006.

                     37)

                        Hosein Salimi. Pakāpe: ģenerālis. Amats: IRGC Gaisa spēku komandieris (Pasdaran). Jeb: Husain Salimi, Hosain Salimi, Hussain Salimi, Hosein Saleemi, Husain Saleemi, Hosain Saleemi, Hussain Saleemi, Hossein Salimi, Hossein Saleemi. Pases Nr.: D08531177, izdota Irānas Islāma Republikā.
                     ANO norādes datums: 23.12.2006.

                     38)

                        Qasem Soleimani. Pakāpe: brigādes ģenerālis. Amats: Qods spēku komandieris. Dzimšanas datums: 1957. gada 11. marts. Dzimšanas vieta: Qom, Irāna (Islāma Republika). Jeb: Qasim Soleimani, Qasem Sulaimani, Qasim Sulaimani, Qasim Sulaymani, Qasem Sulaymani, Kasim Soleimani, Kasim Sulaimani, Kasim Sulaymani, Haj Qasem, Haji Qassem, Sarder Soleimani. Pases Nr.: 008827, izdota Irānā. Cita informācija: paaugstināts par ģenerālmajoru, saglabājot Qods spēku komandiera amatu.
                     ANO norādes datums: 24.3.2007.

                     40)

                        Mohammad Reza Zahedi. Pakāpe: brigādes ģenerālis. Amats: IRGC Sauszemes spēku komandieris. Dzimšanas datums: 1944. gads. Dzimšanas vieta: Isfahan, Irānas Islāma Republika. Jeb: Mohammad Reza Zahidi, Mohammad Raza Zahedi.
                     ANO norādes datums: 24.3.2007.

                     41)

                        Mohammad Baqer Zolqadr. Amats: ģenerālis, IRGC virsnieks, iekšlietu ministra vietnieks drošības jautājumos. Jeb: Mohammad Bakr Zolqadr, Mohammad Bakr Zolkadr, Mohammad Baqer Zolqadir, Mohammad Baqer Zolqader.
                     ANO norādes datums: 24.3.2007.

                     42)

                        Azim Aghajani. Amats: IRGC-Qods spēku loceklis, kuri darbojas Qods spēku komandiera ģenerālmajora Qasem Soleimani vadībā, ko ANO Drošības padome sarakstā iekļāva ar Rezolūciju 1747 (2007). Jeb: Azim Adhajani, Azim Agha-Jani. Valstspiederība: Irāna (Islāma Republika). Pases numurs: a) 6620505, izdota Irānas Islāma Republikā, b) 9003213, izdota Irānas Islāma Republikā. Cita informācija: veicināja to, ka tiek pārkāpts Rezolūcijas 1747 (2007) 5. punkts, ar kuru aizliedz no Irānas eksportēt ieročus un ar tiem saistītus materiālus.
                     ANO norādes datums: 18.4.2012.

                     43)

                        Ali Akbar Tabatabaei. Amats: IRGC-Qods spēku loceklis, kuri darbojas Qods spēku komandiera ģenerālmajora Qasem Soleimani vadībā, ko ANO Drošības padome sarakstā iekļāva ar Rezolūciju 1747 (2007). Dzimšanas datums: 1967. gads. Jeb: a) Sayed Akbar Tahmaesebi, Syed Akber Tahmaesebi, b) Ali Akber Tabatabaei, Ali Akber Tahmaesebi, Ali Akbar Tahmaesebi. Valstspiederība: Irānas Islāma Republika. Pases Nr.: a) 9003213, izdota Irānā / nav zināms, b) 6620505 izdota Irānā / nav zināms. Cita informācija: veicināja to, ka tiek pārkāpts Rezolūcijas 1747 (2007) 5. punkts, ar kuru aizliedz no Irānas eksportēt ieročus un ar tiem saistītus materiālus.
                     ANO norādes datums: 18.4.2012.

               Vienības

                     3)

                        Ammunition and Metallurgy Industries Group (AMIG) jeb: Ammunition Industries Group. Cita informācija: a) AMIG kontrolē ir 7th of Tir komplekss, kas ir minēts Rezolūcijā 1737 (2006) saistībā ar tā lomu Irānas centrifūgu programmā. AMIG savukārt pieder un ir pakļauta DIO, kas ir minēta Rezolūcijā 1737 (2006).
                     ANO norādes datums: 24.3.2007.

                     8)

                        Cruise Missile Industry Group. Jeb: Naval Defense Missile Industry Group. Cita informācija: spārnoto raķešu ražošana un izstrāde. Atbildīga par flotes raķetēm, tostarp par spārnotām raķetēm.
                     ANO norādes datums: 3.3.2008.

                     9)

                     Aizsardzības nozares uzņēmumu organizācija (Defence Industries Organisation – DIO). Cita informācija: vispārēja MODAFL kontrolēta vienība, dažas no tai pakļautajām vienībām ir iesaistītas centrifūgu programmā, ražojot detaļas, un raķešu programmā.
                     ANO norādes datums: 23.12.2006.

                     15)

                        Fajr Industrial Group. Cita informācija: a) Instrumentation Factory Plant, b) AIO pakļauta vienība.
                     ANO norādes datums: 23.12.2006.

                     22)

                        Kala-Electric. Jeb: Kalaye Electric. Cita informācija: piegādātājs PFEP vajadzībām (Natanz).
                     ANO norādes datums: 23.12.2006.

                     36)

                        Parchin Chemical Industries. Cita informācija: DIO filiāle, kas ražo munīciju, sprāgstvielas, kā arī cieto degvielu raķetēm.
                     ANO norādes datums: 24.3.2007.

                     37)

                        Pars Aviation Services Company. Cita informācija: apkopj dažādus gaisa kuģus, tostarp MI-171, ko izmanto IRGC Gaisa spēki.
                     ANO norādes datums: 24.3.2007.

                     41)

                        Qods Aeronautics Industries. Cita informācija: ražo bezpilota gaisa kuģus (UAV), izpletņus, paraplānus, motorizētus paraplānus u.tml. IRGC apgalvo, ka šos izstrādājumus izmanto asimetriska kara doktrīnā.
                     ANO norādes datums: 24.3.2007.

                     43)

                        Sanam Industrial Group. Cita informācija: AIO pakļauta vienība, kas AIO vārdā ir iepirkusi aprīkojumus raķešu programmai.
                     ANO norādes datums: 24.3.2007.

                     45)

                        7th of Tir. Cita informācija: DIO pakļauta vienība, par ko ir atzīts, ka tā ir tieši iesaistīta Irānas kodolprogrammā.
                     ANO norādes datums: 23.12.2006.

                     47)

                        Shahid Bagheri Industrial Group (SBIG). Cita informācija: AIO pakļauta vienība.
                     ANO norādes datums: 23.12.2006.

                     48)

                        Shahid Hemmat Industrial Group (SHIG). Cita informācija: AIO pakļauta vienība.
                     ANO norādes datums: 23.12.2006.

                     52)

                        Sho'a' Aviation. Cita informācija: ražo ultravieglus gaisa kuģus, par ko IRGC apgalvo, ka izmanto tos asimetriska kara doktrīnā.
                     ANO norādes datums: 24.3.2007.

                     56)

                        Ya Mahdi Industries Group. Cita informācija: AIO pakļauta vienība, kas ir iesaistīta raķešu aprīkojuma iepirkumos starptautiskā tirgū.
                     ANO norādes datums: 24.3.2007.”


title: Komisijas Īstenošanas regula (ES) Nr. 53/2013 ( 2013. gada 22. janvāris ), ar kuru groza Padomes Regulu (EK) Nr. 1183/2005, ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku

text:
               23.1.2013

               LV

               Eiropas Savienības Oficiālais Vēstnesis

               L 20/46

      KOMISIJAS ĪSTENOŠANAS REGULA (ES) Nr. 53/2013
   (2013. gada 22. janvāris),
   ar kuru groza Padomes Regulu (EK) Nr. 1183/2005, ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2005. gada 18. jūlija Regulu (EK) Nr. 1183/2005, ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku (1), un jo īpaši tās 9. panta 1. punkta a) apakšpunktu,
   tā kā:

               (1)

               Regulas (EK) Nr. 1183/2005 I pielikumā ir uzskaitītas fiziskas un juridiskas personas, vienības un struktūras, uz kurām saskaņā ar regulu attiecas līdzekļu un saimniecisko resursu iesaldēšana.

               (2)

               Apvienoto Nāciju Organizācijas Drošības padomes Sankciju komiteja 2012. gada 31. decembrī pievienoja divas fiziskas personas un divas organizācijas to personu un organizāciju sarakstā, uz kurām attiecas aktīvu iesaldēšana.

               (3)

               Tādēļ attiecīgi būtu jāgroza Regulas (EK) Nr. 1183/2005 I pielikums.

               (4)

               Lai nodrošinātu šajā regulā paredzēto pasākumu efektivitāti, tai būtu jāstājas spēkā nekavējoties,

         IR PIEŅĒMUSI ŠO REGULU.
   1. pants
   Regulas (EK) Nr. 1183/2005 I pielikumu groza saskaņā ar šīs regulas pielikumu.
   2. pants
   Šī regula stājas spēkā tās publicēšanas dienā Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 22. janvārī

            Komisijas un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 193, 23.7.2005., 1. lpp.

      PIELIKUMS
      Regulas (EK) Nr. 1183/2005 I pielikumu groza šādi:

                  (1)

                  Pozīcijā “A. FIZISKAS PERSONAS” pievieno šādus ierakstus:

                              (a)

                                 “Eric Badege
                                    . Dzimšanas datums: 1971. gads. Regulas 5. panta 1. punkta b) apakšpunktā minētais paziņošanas datums: 31.12.2012.”

                              (b)

                                 “Jean-Marie Lugerero Runiga
                                    . Dzimšanas datums: aptuveni 1960. gads. Regulas 5. panta 1. punkta b) apakšpunktā minētais paziņošanas datums: 31.12.2012.”

                  (2)

                  Pozīcijā “B. JURIDISKAS PERSONAS, VIENĪBAS UN STRUKTŪRAS” pievieno šādus ierakstus:

                              (a)

                                 “Forces Democratiques De Liberation Du Rwanda (alias a) FDLR, b) Force Combattante Abacunguzi, c) FOCA, d) Combatant Force for the Liberation of Rwanda). E-pasta adreses: Fdlr@fmx.de; fldrrse@yahoo.fr; fdlr@gmx.net. Atrašanās vieta: Ziemeļu un Dienvidu Kivu, Kongo Demokrātiskā Republika. Regulas 5. panta 1. punkta b) apakšpunktā minētais paziņošanas datums: 31.12.2012.”

                              (b)

                                 “M23 (alias Mouvement Du 23 Mars). Regulas 5. panta 1. punkta b) apakšpunktā minētais paziņošanas datums: 31.12.2012.”.